Min můt dien valken tůt gelich (Mit originalen Lettern)
Min můt dien valken tůt gelich
die durch ir adellichen art·
ſich geilent mit der ſūne·
So hoh̾ flúk iſt er nu rich·
nie ſchoͤner bild uf erde wart·
dan miner ǒgen wūne·
die mag ich ſchǒwē vn̄ an ſehen·
vn̄ woͤlte des der keiſer gern·
im moͤcht ein ſchad von ir geſchehē·

Wol mich das ſich dú ǒgen min·
ſo glātzer varwe hant gewent·
des vꝛoͤd ſich min gemuͤte·
ich ſach ir mīnenklichē ſchin·
nach der ſich ie min h̾ze ſent·
in bernd̾ wibes guͤte·
Das ich bi allen minen tagen·
ſo wandels fri nie lib geſach
das můs ich bi dem eide ſagen·

Uind ich genadenrichen můt·
ſo mag ich dāne ſpꝛechen wol·
ſi trag des wunſches bilde·
min hertze bꝛīnet· als ein glůt·
wan̄ ich genade ſůchen ſol·
ſo wirt v̾nom̄
das ſi mir iſt fúr ellú wib
in ǒgen vn̄ in h̾zen kom̄·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse